Document ID: 32011R0271

A TANÁCS 271/2011/EU VÉGREHAJTÁSI RENDELETE
(2011. március 21.)
a Lukasenko elnökkel és egyes fehérorosz tisztviselőkkel szembeni korlátozó intézkedésekről szóló 765/2006/EK rendelet 8a. cikke (1) bekezdésének végrehajtásáról
AZ EURÓPAI UNIÓ TANÁCSA,
tekintettel a Lukasenko elnökkel és egyes fehérorosz tisztviselőkkel szembeni korlátozó intézkedésekről szóló, 2006. május 18-i 765/2006/EK tanácsi rendeletre (1) és különösen annak 8a. cikke (1) bekezdésére,
mivel:
(1)
A Tanács 2006. május 18-án elfogadta a Lukasenko elnökkel és egyes fehérorosz tisztviselőkkel szembeni korlátozó intézkedésekről szóló 765/2006/EK rendeletet.
(2)
Tekintettel a fehéroroszországi helyzet súlyosságára, további személyeket kell felvenni a 765/2006/EK rendelet I. és IA. mellékletében szereplő, korlátozó intézkedések hatálya alá tartozó személyek jegyzékébe. Ezen túlmenően a fenti rendelet I. és IA. mellékletében foglalt jegyzékekben szereplő egyes személyekkel kapcsolatos információkat naprakésszé kell tenni,
ELFOGADTA EZT A RENDELETET:
1. cikk
A 765/2006/EK rendelet I. és IA. mellékletének helyébe az e rendelet I. és II. mellékletében foglalt szöveg lép.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2011. március 21-én.

Labels: 11
5
10
18
15